kardosdrur/scandi-wiki huggingface dataset:
Hugo Villaverde

Hugo Eduardo Villaverde (født 27. januar 1954 i La Plata, Argentina) er en argentinsk tidligere fodboldspiller (midterforsvarer).

Villaverde er bedst kendt for sine 13 år hos Independiente. Han vandt hele fire argentinske mesterskaber med klubben, samt en udgave af Copa Libertadores og Intercontinental Cup. Han spillede desuden for Colón i sin fødeby.

I 1979 spillede Villaverde desuden fem kampe for det argentinske landshold, som han debuterede for i en venskabskamp mod Bulgarien.

Titler 
Primera División de Argentina
 1977 (Nacional), 1978 (Nacional), 1983 (Metropolitano) og 1989 med Independiente

Copa Libertadores
 1984 med Independiente

Intercontinental Cup
 1984 med Independiente

Referencer

Eksterne henvisninger 

Fodboldspillere fra Argentina
Grete Mogensen

Grete Mogensen (født 15. maj 1963 i Skive) er en dansk tidligere badmintonspiller, der repræsenterede klubben Herning BK og det danske landshold.

Mogensen repræsenterede Danmark under sommer-OL 1992 i Barcelona, ​​hvor hun deltog i double med Pernille Dupont. De blev elimineret i første runde efter at have tabt til et japansk hold. 

Sammen med Jon Holst-Christensen blev Mogensen europamester i mixeddouble i 1990, samme år blev de danmarksmestre i samme øvelse, en præstation de gentog i 1991. Mogensen blev mester i damedouble i 1992 sammen med Pernille Dupont, og i 1993 med Lisbet Stuer-Lauridsen.

Referencer

Eksterne henvisninger 

Badmintonspillere fra Danmark
Badmintonspillere ved sommer-OL 1992
Deltagere for Danmark ved sommer-OL 1992
Personer fra Skive
Claridge's

Claridge's er et 5-stjernet hotel på hjørnet af Brook Street og Davies Street i Mayfair, London. Claridge's Hotel ejes og drives af Maybourne Hotel Group. Det blev grundlagt i 1812 som Mivart's Hotel. Den nuværende bygning er fra 1898.

Hotellet er blandt de mest fornemme i London, og en lang række kendte og kongelige har boet her, hvilket tæller bl.a. Cary Grant, Audrey Hepburn, Alfred Hitchcock, Brad Pitt, Joan Collins, Mick Jagger, U2 og Whitney Houston.
I slutningen af anden verdenskrig boede Winston Churchill kortvarigt i en suite på hotellet, da han overraskende tabte parlamentsvalget i 1945 og ikke havde et hjem i London. Hotellets ry som et af de fineste blev cementeret allerede i 1860, da Eugénie af Frankrig boede her, og underholdt dronning Victoria

I den første udgave af Baedeker's London fra 1878 blev Claridge's nævnt som "det første hotel i London".

Claridge's er blevet beskrevet som Londons mest "madcentrerede hotel". Claridge's tilbyder afternoon tea i The Foyer og Reading Room. Der er tre offentlige barer i stueetagen; the Foyer og Reading Room fungerer som hovedbarerne, når de ikke benyttes til afternoon tea; The Fumoir, en tidligere cigarbar indtil rygning blev forbudt indendørs i 2007; og Painter's Room der åbnede i 2021.

I 12 år var hotellets restaurant drevet af Gordon Ramsay med forskellige chefkokke.

Se også 
 Hoteller i London
 Inside Claridge's (britisk dokumentarserie)

Referencer

Eksterne henvisninger 

 

Hoteller i England
Bygninger, konstruktioner og anlæg i London
Etableret i 1812
Carmen Dell'Orefice

Carmen Dell'Orefice (født 3. juni 1931) er en amerikansk supermodel og skuespiller. Hun er kendt i modeindustrien for at være verdens ældste arbejdende model i foråret/sommeren 2012-sæsonen. Hun var på forsiden af Vogue i en alder af 15 år, og hun har arbejdet som model siden. Hendes daglige motto er at hygge sig uden at genere andre.

Referencer

Eksterne henvisninger 

 

Modeller fra USA
Ludvig Anton Wacker

Ludvig Anton Wacker (født 15. juli 2000 i Roskilde) er en forhenværende cykelrytter fra Danmark. Da cykelkarrieren sluttede efter 2021-sæsonen, blev han fra sommeren 2022 journaliststuderende på Roskilde Universitet.

Referencer

Eksterne henvisninger 
 
 

Mandlige cykelryttere fra Danmark
Personer fra Roskilde
Prikaz

En prikaz (, prikaz;  var et offentligt forvaltningsorgan og domstol i Storfyrstendømmet Moskva og Zar-Rusland i perioden fra slutningen af 1400- til 1700-tallet. En prikaz kunne være tilknyttet civile, militære eller gejstlige myndigheder.  En prikaz havde funktioner som det, der i dag betegnes som et direktorat eller departement og som en domstol, der traf afgørelser i straffesager, omstridte jordforhold, spørgsmål om bortløbne livegne m.v.

De fleste prikaz'er var underlagt Bojardumaen. Nogle prikaz'er (paladsprikaz'erne (, dvortjovye prikazy) var underlagt taynyi prikaz or pervyi prikaz, der refererede direkte til zaren. Patriarken af Moskva og hele Rusland havde sine egne prikaz'er.

Historie
Prikazer blev oprindeligt etableret på ordre fra zaren, der bemyndigede eller beordrede en bestemt person til at udøve beføjelser på zarens vegne; prikaz betyder på russisk "ordre". Antallet af prikazer steg som følge af behovet for at administrere det russiske imperium, der ekspanderede kraftigt fra 1400-tallet og frem. En prikaz' ansvarsområde kunne omfatte et bestemt resortområde eller et territorium i riget. Prikazerne blev ledet af bojarer og professionelle administratorer. 

I 1613 var der etableret 22 prikazer, men antallet steg til op mod 100 i midten af 1600-tallet. Lovbogen Sudebnik fra 1550 indeholdt en regulering af oprettede prikazer og fastlagde rammerne for deres funktion og indbyrdes hierarki.

Prikaz'erne blev afviklet af Peter den Store fra omkring 1717 og erstattet af administrative organer kaldet "kollegium", svarende til ministerier. Processen med nedlæggelsen af prikazerne tog lang tid. Sibiriske prikaz (Sibirskij prikaz) blev eksempelvis gendannet i 1730 og eksisterede frem til 1755. På trods af, at Peter den Store ønskede en afvikling af prikazerne, etablerede han enkelte nye prikazer under sin regeringstid. Systemet blev endeligt afviklet af Katarina den Store i 1775.

Referencer 

Zar-Rusland
Ruslands historie
Russiske myndigheder
Mandarin Oriental Hyde Park (London)

Mandarin Oriental Hyde Park, London, er et femstjernet hotel, der ligger i Knightsbridge i London. Det er ejet og drives af Mandarin Oriental Hotel Group. Hotellet er indrettet i en historisk edwardiansk bygning fra 1882, og hotellet åbniede oprindeligt i 1908 som Hyde Park Hotel og i 1996 købte Mandarin Oriental Hotel Group ejendommen og gennemførte en gennemgribende renovering, og genåbnede hotellet igen i maj 2000.

I juni 2018 afsluttede Mandarin Oriental Hyde Par den hidtil mest omfattende restaurering. Hotellet blev ødelagt af en brand d. 6. juni 2018, der primært var begrænset til eksteriøret af gården bag hotellet med kun begrænset effekt på interiøret, men hotellet lukkede i 6 måneder for udbedre skaderne.

Hotellet har tre restauranter Dinner by Heston Blumenthal, The Aubrey og The Rosebery Lounge, samt baren Mandarin Bar. Interiøret i alle restauranter og baren er skabt af designeren Adam Tihany. The hotel is home to three restaurants:

Se også 
 Hoteller i London

Referencer

Eksterne henvisninger 

 

Hoteller i England
Bygninger, konstruktioner og anlæg i London
Etableret i 1908
Maurice Gibb

Maurice Ernest Gibb (født 22. december 1949, død 12. januar 2003) var en britisk musiker. Han blev kendt som medlem af popgruppen Bee Gees. selv om hans ældre bror Barry Gibb og tvillingebror Robin Gibb var gruppens primære forsangere, indeholdt de fleste af gruppens album en eller to sange, hvor Maurice var forsanger, som eksempelvis på sangene "Lay It on Me", "Country Woman" og "On Time".

Gibb begyndte sin musikalske karriere i 1955 i Manchester i England, hvor han i en alder af seks år indgik i skiffle-rock and roll gruppen The Rattlesnakes, der senere blev til Bee Gees i 1958, hvor familien flyttede til Australien. De vendte senere tilbage til England, hvor de opnåede berømmelse.

Referencer 

Bee Gees
Guitarister fra England
Sangere fra England
Keyboardspillere fra England
Guitarister fra England
Popmusikere
Jankel Adler

Jankel Adler (opr. Jankiel Adler, født 26. juli 1895 i Tuszyn, forstad til Łódź, Det Russiske Kejserrige; død 25. april 1949 i Aldbourne, Wiltshire, England) var en polsk maler og grafiker. 
Han var en af ​​de kunstnere, der blev udstødt og forfulgt under nationalsocialismen.

Adler studerede  gravering i Beograd i 1912 og kunst i Barmen and Düsseldorf til 1914, hvor han blev indkaldt til den russiske hær. Efter krigen slog han sig 1920 ned i Tyskland og flyttede 1922 til Düsseldorf, hvor han i de tidligere 1930'erne blev ven med Paul Klee og
hvor han sluttede sig til kunstcirklen Das Junge Rheinland(de) og knyttede kontakt til blandt andet Otto Dix. Han var medstifter af kunstnergruppen Die Kommune og deltog i “International Exhibition of Revolutionary Artists".

Ved nazisternes machtergreifung 1933 var han tvunget til at forlade Tyskland og fik 1937 sine værker eksponeret i udstillingen for degenereret kunst, 'Entartete Kunst'. Ved krigsudbruddet 1939 tilsluttede han sig den polske hær, men blev 1940 evakueret til Skotland på grund af dårligt helbred. 1943 flyttede Adler til London og døde 1949.

Referencer

Eksterne henvisninger

 Jankel Adler hos Artnet.de (900+ resultater, 'Ergebnisse') 
 
 Jankel Adler i "Datenbank zum Beschlagnahmeinventar der Aktion 'Entartete Kunst', Forschungsstelle "Entartete Kunst", FU Berlin" (27 stk)
 Biografi i art directory  
 Jankel Adler i "Ben Uri Collection", Benuricollection.org.uk 

Malere fra Polen
South Ayrshire

South Ayrshire (; ) er en af de 32 kommuner eller enhedslig myndigheder council areas i Skotland, og det dækker den sydlige del af Ayrshire. Det grænser op til Dumfries and Galloway, East Ayrshire og North Ayrshire. Området havde et estimeret indbyggertal i 2021 på 112.450.

Byer og landsbyer 
Større byer
 Ayr
 Girvan
 Prestwick
 Troon
 Maybole

Landsbyer og bebyggelser

 Alloway (forstad til Ayr)
 Annbank
 Ballantrae
 Barassie (forstad til Troon)
 Barr
 Barrhill
 Colmonell
 Coodham
 Coylton
 Craigie
 Crosshill
 Dailly
 Dundonald
 Dunure
 Failford
 Joppa (forstad til Coylton)
 Kirkmichael
 Kirkoswald
 Lendalfoot
 Loans
 Maidens
 Monkton
 Mossblown
 Minishant
 Old Dailly
 Pinmore
 Pinwherry
 Straiton
 Symington
 Tarbolton
 Turnberry

Seværdigheder 

 Ailsa Craig
 Bachelor's Club, Tarbolton
 Bargany Gardens
 Blairquhan
 Burns Cottage
 Burns National Heritage Park (Robert Burns)
 Carrick Forest
 Crossraguel Abbey
 Culzean Castle
 Electric Brae
 Penkill Castle
 Souter Johnnie's Cottage
 Royal Troon Golf Club
 Turnberry Hotel and Golf Course

Referencer

Eksterne henvisninger
Marianne Bigum

Marianne Bigum (født 10. april 1983) er en dansk miljøingeniør og politiker. Hun var været medlem af Folketinget for SF valgt i Nordsjællands Storkreds siden 2022. Bigum var medlem af kommunalbestyrelsen i Rudersdal Kommune fra 2009 til 2012.

Bigum er datter af slagtermester Tommy Bigum. Hun er født i 1983 og gik i folkeskole i Espergærde 1990-1995 og Rungsted (1995-1999) før hun blev student fra Helsingør Gymnasium i 2002. Bigum studerede på Danmarks Tekniske Universitet hvorfra hun blev diplomingeniør i kemi i 2007, civilingeniør i miljøteknologi i 2009 og ph.d. i 2014.

Hun var teknisk konsulent på Københavns Kommunes Plastic Zero-projekt 2013-2014, teknisk specialist i Miljøstyrelsen 2014-2018 og seniorkonsulent hos Rambøll 2018-2021. Fra 2022 til 2022 var hun teamleder og cirkulær økonomi-ekspert hos Den Asiatiske Udviklingsbank (ADB).

Bigum er samlevende med Jacob Kragh Andersen og har tre børn.

Referencer 

Nuværende folketingsmedlemmer fra SF
Folketingsmedlemmer i 2020'erne
Kommunalbestyrelsesmedlemmer fra SF
Simeria

Simeria (rumænsk udtale [siˈmeri.a]; ; ) er en by i distriktet Hunedoara i Transsylvanien, Rumænien, og et vigtigt jernbaneknudepunkt med pukkelbanegård. Seks landsbyer er administreret af byen: Bârcea Mare (Nagybarcsa), Cărpiniș (Gyertyános), Simeria Veche (Ópiski), Sântandrei (Szentandrás), Șăulești (Sárfalva) og Uroi (Arany).
Byen har  indbyggere.

Beliggenhed 
Simeria ligger ved sammenløbet af floderne Strei og Mureș (Mieresch), syd for Metaliferi-bjergene. Distriktets hovedstad Deva ligger ca. 10 km vest for Simeria.

Kilder og henvisninger

Byer i distriktet Hunedoara
Bo Møhl

Bo Møhl (født 17. juli 1953 i København) er en dansk psykolog. Han er cand.mag i dansk og pædogogik fra Københavns Universitet i 1981 og cand.psych. fra Københavns Universitet i 1982. Han blev professor i klinisk psykologi ved Aalborg Universitet i 2012. Bo Møhl har endvidere været ledende psykolog ved Psykiatrisk Afdeling på Rigshospitalet. Bo Møhl er bl.a. medredaktør af Grundbog i psykiatri (2010) samt forfatter til Selvskade - psykologi og behandling (2015). Han er pr. 2023 professor emeritus ved Institut for Kommunikation og Psykologi ved Aalborg Universitet.

Publikationer 
Bo Møhl har over 200 publikationer, herunder 4 bøger:

 Møhl, B. (2006). At skære smerten bort - en bog om cutting og anden selvskadende adfærd. Psykiatrifondens Forlag.
 Møhl, B. (2015). Selvskade - psykologi og behandling. Hans Reitzels Forlag.
 Møhl, B. (2020). Assessment and Treatment of Non-Suicidal Self-Injury: A Clinical Perspective. Routledge.
 Møhl, B. & Rubæk, L. (2020). FAQ om selvskade. Hans Reitzels Forlag.

Derudover har Bo Møhl redigeret flere bøger, herunder:

 Graugaard, C., Giraldi, A. & Møhl, B. (red.). (2019). Sexologi - faglige perspektiver på seksualitet. Munksgaard.
 Graugaard, C., Møhl, B. & Hertoft, P. (red.). (2006). Krop, sygdom og seksualitet. Hans Reitzels Forlag.
 Kjølbye, M. & Møhl, B. (red.). (2013). Psykoterapiens ABC. Psykiatrifondens Forlag.
 Simonsen, E. & Møhl, B. (red.). (2017). Grundbog i psykiatri (2. udgave). Hans Reitzels Forlag.

Referencer 

Psykologer fra Danmark
Professorer fra Aalborg Universitet
Étoile de Bessèges 2023

Étoile de Bessèges 2023 var den 53. udgave af det franske etapeløb Étoile de Bessèges. Cykelløbets fem etaper blev kørt over 659,68 km i departementet Gard, med start den 1. februar i Bellegarde, til 5. februar 2023 hvor det sluttede med en enkeltstart i Alés. Løbet var en del af UCI Europe Tour 2023.

Løbets samlede vinder blev amerikanske Neilson Powless fra , foran danske Mattias Skjelmose med et sekund.

Etaperne

1. etape

2. etape 

På grund af et massestyrt på en bro 22 kilometer fra mål, blev løbet neutraliseret, da sikkerhedsforholdene ikke længere kunne garanteres.

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2023
UCI Europe Tour 2023
Volta a la Comunitat Valenciana 2023

Volta a la Comunitat Valenciana 2023 var den 74. udgave af det spanske etapeløb Volta a la Comunitat Valenciana. Cykelløbets fem etaper blev afholdt fra 1. februar med start i Orihuela, til 5. februar 2023 med afslutning i Valencia. Løbet var en del af UCI ProSeries 2023.

Løbets samlede vinder blev portugisiske Rui Costa fra .

Etaperne

1. etape

2. etape

3. etape

4. etape

5. etape

Resultater

Samlede stilling

Bjergkonkurrencen

Pointkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke
* DNS = stillede ikke til start

Startliste

Referencer

Eksterne henvisninger 
 
 

2023
UCI ProSeries 2023
Vulstmaskebi

Vulstmaskebi (Hylaeus angustatus) er en bi-art, som først blev beskrevet af Schenck 1861. Vulstmaskebi indgår i slægten maskebier (Hylaeus), og familien korttungebier (Colletidae). Ingen underarter er opført i Catalogue of Life.

Beskrivelse 
Arten er en lille (4,5 - 5,5 mm), cylindrisk, overvejende sort bi. Begge køn har dog gul maskering i ansigtet, hannen mere rigeligt end hunnen. Arten har sit danske navn på grund af en vulst (bule), som den har rundt om brystet.

Økologi 
Vulstmaskebiens habitat er frem for alt skovområder, hvor den gerne findes hvor der er sandforekomster. Den er generalist med hensyn til fødeplanter, men kan lide at flyve til arter i slægterne stenurt og høgeurt, samt arterne stribet torskemund (Linaria repens) og kløvplade (Berteroa incana). Larvereder er ofte sat op i tørre plantestængler.

Udbredelse 
Arten findes i store dele af Central- og Mellemeuropa, herunder Skandinavien og i sydøst på tværs af Tyrkiet og Mellemøsten til Armenien.

I Danmark er vulstmaskebien uhyre sjælden. I 1971 blev der fundet to eksemplarer på Anholt, men da den ikke siden kunne genfindes, blev det antaget, at der havde været tale om strejfere fra Sverige. I juli 2022 blev et enkelt eksemplar fundet i Grib Skov i Nordsjælland, hvilket tolkes som om, at forsøg på naturgenopretning i skoven har båret frugt.

Ifølge den finske rødliste er arten stærkt truet i Finland, hvor den kun er observeret få lokaliteter, såsom nær Karleby og på Åland. I Sverige er arten derimod klassificeret som levedygtig, og spredt over hele landet undtagen i bjergområderne og de indre skove i Lapland. Den er også ret almindelig i Norsk Østlandet.

Referencer

Eksterne henvisninger 

Maskebier
Claudio Marangoni

Claudio Oscar Marangoni (født 17. november 1954 i Rosario, Argentina) er en argentinsk tidligere fodboldspiller (midtbane og -træner). Han spillede ni kampe for Argentinas landshold. 

Marangoni spillede, bortset fra et étårigt ophold i England hos Sunderland, hele sin karriere i hjemlandet, hvor han primært var tilknyttet San Lorenzo og Independiente. Hos Independiente var han med til at vinde det argentinske mesterskab i 1983, mens det blev til sejr i Copa Libertadores og Intercontinental Cup i 1984. Han spillede begge kampene i Copa Libertadores-finalesejren over Grêmio. 

Marangoni spillede desuden ni kampe for det argentinske landshold, som han debuterede for i et opgør mod Chile 12. maj 1983. Han var med i den argentinske trup til Copa América i 1983.

Titler 
Primera División de Argentina
 1983 (Metropolitano) med Independiente

Copa Libertadores
 1984 med Independiente

Intercontinental Cup
 1984 med Independiente

Supercopa Libertadores
 1989 med Boca Juniors

Recopa Sudamericana
 1990 med Boca Juniors

Referencer

Eksterne henvisninger 

Fodboldspillere fra Argentina
Fodboldtrænere fra Argentina
Uricani

Uricani (rumænsk udtale: [uriˈkanʲ]; ) er en by i Jiu-dalen i distriktet  Hunedoara, i det sydlige Transsylvanien, Rumænien. Byen har  indbyggere.

Historie
Uricani nævnes første gang i et  dokument fra 1888, hvor lokaliteten blev omtalt som Hobicza-Urikány (på rumænsk blev både Hobiceni-Uricani og Uricani-Hobiceni anvendt). Navnet Uricani stammer fra foreningen af to landsbyer, Hobița (Hobica, i dokumenter fra 1473 først opført som Ohabycza''') og Uric (Urik, fra 1473 først opført som Wryk) fra Hațeg Land.  Efter 1920 blev lokalitetens navn ændret til Uricani. I tidens løb fungerede landsbyen Câmpu lui Neag enten som en selvstændig kommune eller som en landsby, der hørte til Uricani. I 1965 blev Uricani erklæret for en by. Den administrerer to landsbyer, Câmpu lui Neag (Kimpulunyág'') og Valea de Brazi.

Som de andre byer i Jiu-dalen er Uricani's vigtigste økonomiske aktiviteter koncentreret om regionens kulminer, selv om byen ligesom regionen befinder sig i en overgangsperiode, da minerne gradvist er blevet lukket og mange af arbejderne afskediget.

Beliggenhed
Byen dækker 25.141 hektar og er det største geografiske område af alle byerne i Jiu-dalen. Byens grænser grænser mod øst til Cowdalen, mod vest til Retezat Nationalpark, mod nord til toppene i Retezat-bjergene (Custura, Lazarul - 2.282 moh. og Tulisa-1.782 moh.), og mod syd af toppe i Vâlcan-bjergene (Coarnele-1.789 moh. og Siglaul Mare-1.682 moh.). De omkringliggende bjerge er en del af  Karpaterne i et område, der almindeligvis omtales som Transsylvanske Alper.

Kilder og henvisninger
  
Byer i distriktet Hunedoara
Mario Lepe

Mario Enrique Lepe González (født 25. marts 1965 i Santiago, Chile) er en chilensk tidligere fodboldspiller (midtbane) og -træner.

Lepe spillede 24 kampe for Chiles landshold, som han debuterede for i en venskabskamp mod Argentina 14. maj 1985. Han var med i landets trup til Copa América 1993 i Ecuador, og spillede alle chilenernes tre kampe i turneringen, hvor holdet blev slået ud efter det indledende gruppespil.

På klubplan tilbragte Lepe hele sin karriere hos Universidad Católica i fødebyen Santiago, og vandt tre chilenske mesterskaber med klubben. Han var også træner for klubben efter sit karrierestop.

Titler 
Primera División de Chile
 1984, 1987 og 1997 med Universidad Católica

Copa Chile
 1983, 1984, 1991 og 1995 med Universidad Católica

Copa Interamericana
 1994 med Universidad Católica

Referencer

Eksterne henvisninger 

Fodboldspillere fra Chile
Fodboldtrænere fra Chile
Fisher (musiker)

Paul Nicholas Fisher, kendt som Fisher (skrevet FISHER )  er en australsk musikproducer og DJ. Han blev nomineret i kategorien bedste danseindspilning ved den 61. årlige Grammy Awards for sin solosingle " Losing It ".

Karriere

Før musikken 
Fisher var en professionel surfer i World Qualifying Series, før han startede en karriere inden for musik.

Musik 
I juli 2018 udgav Fisher sin mest kendte sang "Losing It".

DJ Magazines top 100 DJs

Referencer

Eksterne henvisninger 
 

Surfere fra Australien
Dj's
Langham Hotel

The Langham, London, er et af de største og bedst kendte traditionelle store hotellet i London, England. Det ligger i Marylebone på Langham Place og ud til Portland Place mod Regent's Park.

Hotellet har fem stjerner og 380 værelser, hvilket er en reduktion efter en renovering fra tidligere 425 værelser. Den restaurerede palmehave er blevet brugt til at servere afternoon tea siden 1865, og var med til at popularisere dette ganske nye måltid. Hotellet rummer også to restaurant The Landau og Wigmore British tavern (der begge fra Michel Roux Jr.), Artesian bar og et privat lokale til middage kaldet Postillion.

Langham Hotel i populærkulturen 
Hotellet blev brugt i James Bond-filmen GoldenEye (1995), hvor indgangspartiet blev brugt til eksteriør til Sankt Petersborgs Grand Hotel Europe. Interiøret blev filmet i et studie.

The Langham featured blev brugt i Michael Winterbottoms film Wonderland (1999), i udendørsoptagelser til Mary-Kate og Ashley Olsens tv-film Winning London (2001) og Garfield: A Tail of Two Kitties (2006).

The Langham's restaurant var den primære lokation i dramafilmen Burnt (2015), med Bradley Cooper.

Hotellet blev også brugt i første episode af femte sæson af den britiske tv-serie Hustle.

Se også 
 Hoteller i London

Referencer

Eksterne henvisninger 

 

Hoteller i England
Bygninger, konstruktioner og anlæg i London
Etableret i 1865
Charlotte Ritchie

Charlotte Anne Ritchie (født 29. august 1989) er en engelsk skuespiller og sanger. Hun er bedst kendt for sin rolle som Alison i Ghosts, Oregon i Channel 4 komedieserie Fresh Meat, Hannah i Siblings, Alison i Dead Pixels, Barbara Gilbert i BBCs drama Call the Midwife, og George i Feel Good. Hun er medlem i den klassiske crossovergruppe All Angels.

Filmografi

Film

Tv

Computerspil

Referencer

Eksterne henvisninger 
 

Skuespillere fra Storbritannien
Sarah Kendall

Sarah Kendall (født 3. august 1976) er en australsk komiker fra Newcastle, New South Wales. Hun vandt konkurrencen Raw Comedy i 1998, og optrådte hyppigt på australsk tv. Hun flyttede til Storbritannien i 2000 i en alder af 24.

Filmografi

Film

Tv

Referencer

Eksterne henvisninger 
 

Komikere fra Australien
Connection (forening)

Connection e. V. er en tysk forening med base i Offenbach am Main, der støtter  desertører. Medlemmerne er tæt på fredsbevægelsen og arbejder på frivillig basis.

Foreningen støttede oprindeligt flere tusinde desertører i at søge asyl under Krigene i Jugoslavien mellem 1991 og 2001. Under Irakkrigen blev amerikanske soldater, der flygtede på grund af deres overførsel til Irak, støttet. Der er også kontakter med grupper i Israel , Tyrkiet , Eritrea , USA , Algeriet , Latinamerika og Afrika .
Connection kræver, at samvittighedsnægtelse i krigszoner anerkendes som en grund til asyl. 2022, under Ukraine-krigen, hjælper foreningen desertører og militærnægtere i Rusland, Hviderusland og Ukraine.

Udmærkelser 
 1996 Aachener Friedenspreis
 2001 Friedrich Siegmund-Schultze-Förderpreis für der Evangelischen Arbeitsgemeinschaft für Kriegsdienstverweigerung und Frieden
 2009 Förderpreis der Martin-Niemöller-Stiftung

Eksterne henvisninger 
 Connection e. V. – Webseite des Vereins
 WDR 5 Neugier genügt - Redezeit. 30.11.2022. 22:36 min. verfügbar bis 30. November 2023
Politiske bevægelser
Fredsbevægelser